మోనికా సుమ్రా

మోనికా సుమ్రా (జననం 1980 అక్టోబరు 14) ఒక భారతీయ మాజీ క్రికెట్ క్రీడాకారిణి. ఆమె పూర్తి పేరు మోనికా హరీష్ సుమ్రా. ఆమె 1980 అక్టోబరుఆ 14 న విదర్భలో జన్మించింది. ఆమె కుడిచేతి వాటం బ్యాటర్, అప్పుడప్పుడు వికెట్ కీపర్‌గా ఆడింది. ఆమె 2004, 2006 మధ్య భారతదేశం తరపున మూడు టెస్ట్ మ్యాచ్‌లు, 14 మహిళల ఒక రోజు అంతర్జాతీయ మ్యాచ్ లు, ఒక ట్వంటీ 20 అంతర్జాతీయ మ్యాచ్ ఆడింది. ఆమె జార్ఖండ్, రైల్వేస్, ముంబై తరపున దేశవాళీ క్రికెట్ ఆడింది.

మోనికా 2004 డిసెంబరు 24న తన అంతర్జాతీయ మ్యాచ్ లు ఆస్ట్రేలియా జట్టుతో ఒక రోజు అంతర్జాతీయ మ్యాచ్ తో ఆరంభం చేసింది. ఆమె ఆడిన పద్నాలుగు ODIల్లో, సుమ్రా బ్యాటింగ్ 27.63 సగటుతో 304 పరుగులు చేసింది. అత్యధిక స్కోరు 63*తో, ఆమె ఖాతాలో మూడు అర్ధశతకాలు ఉన్నాయి. మొత్తం మూడు టెస్టు మ్యాచ్‌ల్లో, మోనికా 10.16 సగటుతో అరవై ఒక్క పరుగులు చేసింది. టెస్టుల్లో ఆమె అత్యధిక స్కోరు 29 పరుగులు.

ఇంగ్లండ్ మహిళల జాతీయ జట్టుతో ఆడిన T20 అంతర్జాతీయ మ్యాచ్‌లో మోనికాను ఎంపిక చేసారు. కానీ ఈ మ్యాచ్‌లో ఆమెకు బ్యాటింగ్ చేసే అవకాశం రాలేదు.

 ప్రస్తావనలు 

 బాహ్య లింకులు 

 
 Monica Sumra at CricketArchive (subscription required)

వర్గం:భారతీయ మహిళా క్రికెట్ క్రీడాకారులు
వర్గం:1980 జననాలు
వర్గం:జీవిస్తున్న ప్రజలు
వర్గం:భారతీయ క్రికెట్ క్రీడాకారులు
వర్గం:మహిళా క్రీడాకారులు